hotchpotch/miracl-hf-unified huggingface dataset:
หมู่เกาะเวอร์จินของสหรัฐอเมริกาในโอลิมปิกฤดูร้อน 2004
หมู่เกาะเวอร์จินของสหรัฐอเมริกา เข้าร่วมแข่งขันกีฬาโอลิมปิกฤดูร้อนครั้งที่ 28 ค.ศ. 2004 (พ.ศ. 2547) ณ กรุงเอเธนส์ ประเทศกรีซระหว่างวันที่ 13 – 29 สิงหาคม พ.ศ. 2547
สาธารณรัฐสังคมนิยมเวียดนามในโอลิมปิกฤดูร้อน 2004
สาธารณรัฐสังคมนิยมเวียดนาม เข้าร่วมแข่งขันกีฬาโอลิมปิกฤดูร้อนครั้งที่ 28 ค.ศ. 2004 (พ.ศ. 2547) ณ กรุงเอเธนส์ ประเทศกรีซระหว่างวันที่ 13 – 29 สิงหาคม พ.ศ. 2547
ประเทศเวเนซุเอลาในโอลิมปิกฤดูร้อน 2004
ประเทศเวเนซุเอลา เข้าร่วมแข่งขันกีฬาโอลิมปิกฤดูร้อนครั้งที่ 28 ค.ศ. 2004 (พ.ศ. 2547) ณ กรุงเอเธนส์ ประเทศกรีซระหว่างวันที่ 13 – 29 สิงหาคม พ.ศ. 2547
สาธารณรัฐวานูอาตูในโอลิมปิกฤดูร้อน 2004
สาธารณรัฐวานูอาตู เข้าร่วมแข่งขันกีฬาโอลิมปิกฤดูร้อนครั้งที่ 28 ค.ศ. 2004 (พ.ศ. 2547) ณ กรุงเอเธนส์ ประเทศกรีซระหว่างวันที่ 13 – 29 สิงหาคม พ.ศ. 2547
สาธารณรัฐอุซเบกิสถานในโอลิมปิกฤดูร้อน 2004
สาธารณรัฐอุซเบกิสถาน เข้าร่วมแข่งขันกีฬาโอลิมปิกฤดูร้อนครั้งที่ 28 ค.ศ. 2004 (พ.ศ. 2547) ณ กรุงเอเธนส์ ประเทศกรีซระหว่างวันที่ 13 – 29 สิงหาคม พ.ศ. 2547
ประเทศอุรุกวัยในโอลิมปิกฤดูร้อน 2004
สาธารณรัฐอุซเบกิสถาน เข้าร่วมแข่งขันกีฬาโอลิมปิกฤดูร้อนครั้งที่ 28 ค.ศ. 2004 (พ.ศ. 2547) ณ กรุงเอเธนส์ ประเทศกรีซระหว่างวันที่ 13 – 29 สิงหาคม พ.ศ. 2547
ทีกษาภูมิ
ทีกษาภูมิเป็นสถานที่จาริกแสวงบุญที่สำคัญแห่งหนึ่งในพระพุทธศาสนาตั้งอยู่ที่ นาคปุระ รัฐมหาราษฏระ ประเทศอินเดีย
"ทีกษา" มีความหมายว่าการยอมรับในศาสนา ส่วนคำว่า"ภูมิ"แปลว่าแผ่นดิน ดังนั้นทีกษาภูมิจึงมีความหมายว่า"ดินแดนของผู้ที่ยอมรับพระพุทธศาสนา"
Design of the stupa at Deekshabhoomi is based upon the architecture of the world famous stupa of Sanchi. But unlike the stupa of Sanchi, Deekshabhoomi stupa is completely hollow from inside. It is the largest hollow stupa among all Buddhist stupas in the world. At the ground floor, there is a 211 x 211 feet large square hall. At the centre of this hall, an idol of Buddha is placed. This idol was donated to Deekshabhoomi by Thai students learning in the university of Nagpur. There is also a library and a photo exhibition of the events in the lives of Gautama Buddha and Dr. Ambedkar.
Above the hall, there is a hollow dome. This dome is surrounded by a veranda. On all the four directions of the dome, fountains are there. Above the dome, there is a small slab and a little decorative umbrella. A high quality marble from Dholpur, Rajasthan is used for the flooring of the stupa. The stupa has doors on four directions. The doors open in large arcs, which are decorated with Ashok Chakras, and statues of horses, elephants, and lions, which gives an ancient look.
Around the stupa, there is a garden which is maintained by Nagpur Improvement Trust. Statues of Dr. Ambedkar and idols Gautama Buddha are situated in front of the stupa.
ด้านหน้าทางขวาของเจดีย์เป็นที่ตั้งของวิหารเป็นที่ประดิษฐานพระพุทธรูปสัมฤทธิ์ และเป็นที่พักของพระภิกษุ นอกจากนี้ยังมีต้นพระศรีมหาโพธิ์ ซึ่งท่านAnand Kausalyayanนำหน่อมาจากเมืองAnuradhapura ประเทศศรีลังกา
นิติสัมพันธ์
นิติสัมพันธ์ () คือ สัญญาหรือข้อตกลงต่างๆที่มีผลในทางกฎหมาย เช่น ความเกี่ยวพันระหว่างทนายความกับลูกความ หรือระหว่างคู่สัญญา เป็นต้น
วังฟาร์เนเซ (โรม)
วังฟาร์เนเซ หรือ พาลัซโซฟาร์เนเซ () เป็นวังที่ตั้งอยู่ในกรุงโรมในประเทศอิตาลีที่สร้างในยุคฟื้นฟูศิลปวิทยา ในปัจจุบันเป็นที่ตั้งของสถานทูตฝรั่งเศสประจำประเทศอิตาลี
สถาปนิกอังกฤษบานิสเตอร์ เฟล็ทเชอร์กล่าวว่า “ฟาร์เนเซเป็นวังอิตาลีที่มีลักษณะสง่างามที่สุดของคริสต์ศตวรรษที่ 16” ที่ออกแบบโดยอันโตนิโอ ดา ซานกาลโลผู้เยาว์ (ค.ศ. 1484-ค.ศ. 1546) ผู้เป็นผู้ช่วยคนหนึ่งของโดนาโต ดันเจโล บรามันเตในการออกแบบมหาวิหารเซนต์ปีเตอร์ การก่อสร้างวังฟาร์เนเซเริ่มขึ้นในปี ค.ศ. 1515 หลังจากการเตรียมตัวอยู่สองปี เป็นงานที่จ้างโดยอเลสซานโดร ฟาร์เนเซผู้ได้รับแต่งตั้งให้เป็นคาร์ดินัลในปี ค.ศ. 1493 เมื่อมีอายุได้ 25 ปี ผู้ใช้ชีวิตราวกับเจ้า การก่อสร้างต้องมาหยุดชะงักลงระหว่างการตีกรุงโรมในปี ค.ศ. 1527
เมื่อคาร์ดินัลอเลสซานโดร ฟาร์เนเซได้รับเลือกให้เป็นสมเด็จพระสันตะปาปาปอลที่ 3 ในปี ค.ศ. 1534 ขนาดของวังก็ได้รับการขยายให้ใหญ่โตขึ้นเป็นอันมาก พระองค์ทรงจ้างไมเคิล แอนเจโลให้ออกแบบชั้นที่สามใหม่โดยมีการตกแต่งด้วยบัวที่ลึกและออกแบบลานใหม่ไปด้วยในขณะเดียวกัน การก่อสร้างหลังปี ค.ศ. 1534 ไม่แต่จะสะท้อนถึงการเปลี่ยนแปลงทางฐานะของอเลสซานโดรเท่านั้นแต่เป็นการใช้สถาปัตยกรรมในการแสดงถึงอำนาจของตระกูลฟาร์เนเซไปด้วยในขณะเดียวกัน เช่นเดียวกับคฤหาสน์ฟาร์เนเซที่คาปราโรลา วังขนาดยักษ์และด้านหน้าเป็นสิ่งก่อสร้างที่เด่นอยู่หน้าจตุรัสฟาร์เนเซ
คาออส;เฮด
เคออส;เฮด () เป็นวิดีโอเกมแนววิชวลโนเวลและต่อมาได้รับการดัดแปลงเป็นการ์ตูนญี่ปุ่น
นิชิโจ ทาคุมิเด็กหนุ่มโอตาคุที่วันๆคลุกอยู่กับฟิกเกอร์สาวสวยและเกมส์ไปวันๆ กระทั่งเกิดเหตุประหลาดขึ้นเมื่อชิบุย่าที่เข้าอาศัยอยู่นั่นเกิดคดีประหลาดขึ้นต่อเนื่องหลายคดี จนถูกเรีกว่าnew generation ซึ่งสื่อต่างๆก็โหมกระหน่ำข่าวเป็นการใหญ่ วันหนึ่งมีลิงก์ของ โชกุนเพื่อนคุยทางโลกไซเบอร์ของเขาส่งรูปเหตุฆาตกรรมที่กำลังจะเกิดขึ้น เป็นรูปชายถูกหมุดขนาดใหญ่ตอกไปทั่วร่าง ตั้งแต่นั้นเป็นต้นมาชีวิตของเขาก็ต้องไปพัวพันกับเรื่องเหนือธรรมชาติที่ยากจะคาด เดาเช่น ดีซอร์ด และพลังที่จะเปลี่ยนแปลงภาพลวงตาให้กลายเป็นความจริง
หนี้ประธาน
หนี้ประธาน () เป็นศัพท์กฎหมาย หมายความถึง หนี้ที่มีหนี้อีกรายพ่วงติดอยู่ด้วยในลักษณะที่หนี้รายแรกเป็นที่มาของหนี้รายหลัง โดยหนี้รายหลังนี้เรียก "หนี้อุปกรณ์" ()
เช่น ในสัญญาซื้อขาย ผู้ซื้อมีหนี้ต้องชำระราคาทรัพย์สินที่ซื้อ และผู้ขายมีหนี้ต้องส่งมอบทรัพย์สินนั้นให้แก่ผู้ซื้อ แต่ผู้ขายเห็นว่าผู้ซื้ออาจไม่ชำระหนี้ได้ จึงเรียกให้ผู้ซื้อส่งมอบรถจักรยานยนต์ไว้คันหนึ่งเพื่อเป็นประกันว่าผู้ซื้อจะชำระราคาทรัพย์สินที่ซื้อจนเรียบร้อย จึงมารับเอาจักรยานยนต์คืนไปได้ เป็นการที่ผู้ขายเรียกให้ผู้ซื้อนำรถจักรยานยนต์มาจำนำไว้ ดังนี้ หนี้ตามสัญญาซื้อขายเรียก "หนี้ประธาน" และหนี้ตามสัญญาจำนำ เรียก "หนี้อุปกรณ์"
ว่ากันตามภาษาทั่วไปแล้ว คำว่า "ประธาน" หมายความว่า หลัก และ "อุปกรณ์" หมายความว่า รอง
หนี้อุปกรณ์
หนี้อุปกรณ์ () เป็นศัพท์กฎหมาย หมายความถึง หนี้ที่พ่วงติดอยู่กับหนี้อีกรายหนึ่งในลักษณะที่หนี้รายแรกมีบ่อเกิดมาจากหนี้รายหลัง โดยหนี้รายหลังนี้เรียก "หนี้ประธาน" ()
เช่น ในสัญญาซื้อขาย ผู้ซื้อมีหนี้ต้องชำระราคาทรัพย์สินที่ซื้อ และผู้ขายมีหนี้ต้องส่งมอบทรัพย์สินนั้นให้แก่ผู้ซื้อ แต่ผู้ขายเห็นว่าผู้ซื้ออาจไม่ชำระหนี้ได้ จึงเรียกให้ผู้ซื้อส่งมอบรถจักรยานยนต์ไว้คันหนึ่งเพื่อเป็นประกันว่าผู้ซื้อจะชำระราคาทรัพย์สินที่ซื้อจนเรียบร้อย จึงมารับเอาจักรยานยนต์คืนไปได้ เป็นการที่ผู้ขายเรียกให้ผู้ซื้อนำรถจักรยานยนต์มาจำนำไว้ ดังนี้ หนี้ตามสัญญาซื้อขายเรียก "หนี้ประธาน" และหนี้ตามสัญญาจำนำ เรียก "หนี้อุปกรณ์"
ว่ากันตามภาษาทั่วไปแล้ว คำว่า "ประธาน" หมายความว่า หลัก และ "อุปกรณ์" หมายความว่า รอง
ศิริพร อยู่ยอด
ศิริพร อยู่ยอด หรือชื่อที่ใช้ในวงการบันเทิงว่า ตั๊ก ลีลา เกิดเมื่อวันที่ 27 มกราคม พ.ศ. 2515 ที่จังหวัดนครสวรรค์ เป็นนักร้องและนักแสดงตลกหญิงชาวไทย การศึกษา โพธิสารศึกษา
ตั๊ก เริ่มต้นร้องเพลงตั้งแต่อายุ 14 ปี ด้วยการเดินสายประกวดที่จังหวัดนครสวรรค์ บ้านเกิด จากนั้นเมื่ออายุ 17 ปีได้เข้าประกวดร้องเพลงของสยามกลการ เมื่อปี พ.ศ. 2532 ได้รับรางวัลนักร้องดีเด่น จากนั้นจึงได้เข้าสู่วงการบันเทิงอย่างเต็มตัวจากการสนับสนุนของ แจ้ ดนุพล แก้วกาญจน์ โดยเป็นนักร้องในสังกัดอีเทอร์ทัล ค่ายเพลงของดนุพล มีอัลบั้มออกมาทั้งสิ้น 9 ชุด ในสังกัดนี้
มีเพลงที่ได้รับความนิยม เช่น "ฉันไม่ใช่นางเอก", "ธุรกิจเธอ", "หมดห่วง", "ไม่มีฝีมือ" ต่อมาจนถึงปัจจุบัน ได้หันมาเปลี่ยนบทบาทด้วยการแสดงแนวตลก ชีวิตส่วนตัวได้สมรสกับนุ้ย เชิญยิ้ม (ชูเกียรติ เอี่ยมสุข) นักแสดงตลก ทั้งคู่มีบุตรชายด้วยกันคนเดียวชื่อภูสิษฐ์ เอี่ยมสุข (ชื่อเล่น ภู)
ร่วมกับ นิตยา บุญสูงเนิน, วารุณี สุนทรีสวัสดิ์, พรพิมล ธรรมสาร, นิภาพรรณ เครือนวล
บันทึกการแสดงสด คอนเสิร์ต เดอะ แบทเทิล ออฟ ดรีมส์
คอนเสิร์ต เดอะ แบทเทิล ออฟ ดรีมส์ () คอนเสิร์ตรวมตัวของนักล่าฝันจาก รายการ ทรู อะคาเดมี่ แฟนเทเชีย ซีซั่นที่ 1 และ ทรู อะคาเดมี่ แฟนเทเชีย ซีซั่นที่ 2 ทั้งหมด 23 คน อย่างเป็นทางการเป็นครั้งแรก จัดขึ้นเมื่อวันที่ 6 - 7 เมษายน พ.ศ.2549 ณ อิมแพ็ค อารีน่า เมืองทองธานี จำนวน 2 รอบ หลังจากการทำงานร่วมกันใน
คอนเสิร์ตครั้งนี้ทำให้เกิดโปรเจกต์อัลบั้มพิเศษ ""ดรีมทีม"" และ อีกหลากหลายอัลบั้มรวมของสังกัด ทรูแฟนเทเชีย นับว่าคอนเสิร์ตนี้เป็นการต้อนรับการกลับมาของศิลปิน ทรู อะคาเดมี่ แฟนเทเชีย ซีซั่นที่ 1 เข้าสู่ต้นสังกัดเดิมในเครือ ทรู คอร์ปอเรชั่น หลังจากมอบหมายให้ จีเอ็มเอ็ม แกรมมี่ ดูแลงานร่วม 2 ปี
ทรู อะคาเดมี่ แฟนเทเชีย ซีซั่นที่ 1
ทรู อะคาเดมี่ แฟนเทเชีย ซีซั่นที่ 2
ลีโต
เทพีลีโต เป็นธิดาแห่งเทพไททัน เซอัส (Coeus) และฟีบี (Phoebe) ในเทพปกรณัมกรีก
เทพซูสได้นางเป็นชายาอีกองค์ เมื่อเทพีเฮรารู้เข้าจึงกริ้วมาก จึงไล่ลีโตไปจากโอลิมปัส และยังสาปแช่งว่า ใครก็ตามที่ให้ที่พักแก่นาง ขอให้ประสบความอดอยาก จนถึงแก่ความตาย แล้วยังให้งูยักษ์ไพธอน ไล่ทำร้ายนางอีกด้วย แต่เนื่องด้วยว่า เทพีลีโตเป็นเทพี จึงไม่ตาย แต่ถึงกระนั้นก็ได้รับบาดเจ็บ เทพซุสที่เฝ้ามองอยู่เกิดความสงสารมาก จึงให้เทพโพไซดอน เทพเจ้าแห่งท้องทะเล ช่วยเหลือ
โพไซดอนพานางไปยังเกาะดีลอส ซึ่งเกิดจากอิทธิฤทธิ์ของโพไซดอน นางประทับอยู่ที่เกาะนี้จนให้กำเนิดบุตรฝาแฝด คือ เทพอพอลโล เทพแห่งดวงอาทิตย์ และเทพีฝาแฝดผู้พี่ เทพีอาร์เทมิส เทพีแห่งดวงจันทร์ ซึ่งต่อมาเทพอพอลโล ได้กำจัดงูไพธอนจนถึงแก่ความตาย จนมีชื่อเสียงขจรขจายไปทั่ว
กระชายดำ
กระชายดำ (KP) หรือว่านกำบัง ว่านจังงัง เป็นพืชที่อยู่ในวงศ์ Zingiberaceae เป็นไม้ล้มลุก ลำต้นมีปุ่มปม ลักษณะคล้ายกระชาย แต่เนื้อในหัวเป็นสีม่วง เมื่อแก่สีจะเข้มขึ้นเรื่อยๆ ผิวด้านนอกสีเหลือง ใบเดี่ยว แทงขึ้นมาจากหัวใต้ดิน ดอกช่อ ออกที่ปลายยอด สีขาวแต้มชมพู
เป็นพืชที่มีสรรพคุณเป็นยาสมุนไพร สารสกัดจากกระชายดำมีฤทธิ์ต้านเชื้อมาลาเรีย เชื้อราและไมโครแบคทีเรีย ต้านการเกิดโรคภูมิแพ้และต้านการเกิดแผลในกระเพาะอาหาร ในสัตว์ทดลองพบว่า มีฤทธิ์ขยายหลอดเลือดแดงที่ถูกแยกออกจากกายของหนูขาว และสร้างไนตริกออกไซค์(NO) บริเวณเยื่อบุหลอดเลือดดำของรกเด็ก กระชายดำในประเทศไทยที่มีชื่อเสียงอยู่ที่จังหวัดเลย นอกจากนั้นยังเชื่อว่าเป็นยาบำรุงกำลัง นักรบสมัยก่อนจะนำหัวไปปลุกเสกแล้วอมเวลาต่อสู้ เชื่อว่าทำให้คงกระพัน
 กระชายดำแตกต่างจากกระชายทั่วไป (ที่ใช้เป็นเครื่องแกง) คือ กระชายทั่วไปใช้ส่วนที่เป็นราก (tuber) ซึ่งงอกออกมาจากเหง้า (ลำต้นที่อยู่ใต้ดิน) มีกาบใบและใบซ้อนโผล่ขึ้นอยู่เหนือดิน ส่วนกระชายดำมีลำต้นอยู่ใต้ดิน (rhizome) หรือที่เรียกกันทั่วไปว่าหัว ลักษณะคล้ายขิง หรือขมิ้นแต่มีขนาดเล็กกว่า ใบใหญ่และมีสีเขียวเข้มกว่ากระชายทั่วไป ขนาดใบกว้างประมาณ 7 - 15 ซม. ยาว 30 - 35 ซม. ใบมีกลิ่นหอม ประกอบด้วยกาบใบมีสีแดงจาง ๆ และหนาอวบ กำเนิดมาจากหัวที่อยู่ใต้ดิน ลำต้นมีความสูงประมาณ 30 ซม. ดอกออกจากยอด ช่อละหนึ่งดอก มีใบเลี้ยง ดอกมีสีชมพูอ่อน ๆ ริมปากดอกสีขาว เส้าเกสรสีม่วง เกสรสีเหลือง กลีบรองกลีบดอกเชื่อมติดกันมีลักษณะเป็นรูปท่อ มีขน โคนเชื่อมติดกันเป็นช่อยาว เกสรตัวผู้จะเหมือนกับกลีบดอก อับเรณูอยู่ใกล้ปลายท่อ เกสรตัวเมียมีขนาดยาวเล็ก ยอดของมันเป็นรูปปากแตรเกลี้ยงไม่มีขน หัวมีสีเข้ม แตกต่างกัน ตั้งแต่สีม่วงจาง ม่วงเข้ม และดำสนิท (ยังไม่ทราบแน่ชัดว่า ความแตกต่างของสีขึ้นอยู่กับสิ่งแวดล้อม อายุ หรือพันธุกรรม) สีของหัวเมื่อนำไปดองสุราจะถูกฟอกออกมา (จันทน์ขาว, 2543) พันธุ์ ในปัจจุบันยังไม่มีการรวบรวมและจำแนกพันธุ์อย่างเป็นทางการ แต่หากจำแนกตามลักษณะของสีของเนื้อหัว พอจะแยกได้ 3 สายพันธุ์ คือ
สายพันธุ์ที่มีเนื้อหัวสีดำ 
สีม่วงเข้ม 
สีม่วงอ่อนหรือสีน้ำตาล (รองศาสตราจารย์ สมพร หิรัญรามเดช, 2525)
ส่วนใหญ่แล้ว จะพบกระชายที่มีสีม่วงเข้มและสีม่วงอ่อน ส่วนกระชายที่มีสีดำสนิทจะมีลักษณะหัวค่อนข้างเล็ก ชาวเขาเรียกว่า กระชายลิง ซึ่งมีไม่มากนักจัดว่าเป็นกระชายที่มีคุณภาพเป็นที่ต้องการของตลาด 
กระชายดำแบบหัวสด ใช้เหง้า (หัวสด) ประมาณ 4 - 5 ขีด ต่อสุราขาว 1 ขวด ดองสุราขาวดื่มก่อนรับประทานอาหารอาหารเย็นปริมาณ 30 ซีซี. หรือฝานเป็นแว่นบาง ๆ แช่น้ำดื่ม หรือจะดองกับน้ำผึ้ง ในอัตราส่วน 1: 1
กระชายดำแบบหัวแห้ง หัวแห้งดองกับน้ำผึ้งแท้ในอัตราส่วน 1:1 นาน 7 วัน แล้วนำมาดื่มก่อนนอน
กระชายดำแบบชาชง ผงแห้งกระชายดำ 1 ซอง ชงน้ำร้อน 1 แก้ว (ประมาณ 120 ซีซี.) แต่งรสด้วยน้ำตาล หรือน้ำผึ้งตามต้องการ (ศาสตราจารย์นายแพทย์ประเวศ วะสี, 2537 )
สารป้องกันแรงดันออสโมติก
สารป้องกันแรงดันออสโมติก (osmoprotectant) เป็นสารที่มีโมเลกุลขนาดเล็กทำหน้าที่ในการรักษาสมดุลของน้ำ และแรงดันออสโมติกภายในเซลล์กับสิ่งแวดล้อม ทำให้สิ่งมีชีวิตสามารถปรับตัวเข้ากับสิ่งแวดล้อมได้ กลไกในการสะสมสารป้องกันแรงดันออสโมติกมี 2 แบบคือ การสังเคราะห์ขึ้นด้วยเซลล์สิ่งมีชีวิตเอง(osmoprotectant synthesis) และการนำสารป้องกันแรงดันออสโมติกจากสิ่งแวดล้อมเข้าสู่เซลล์สิ่งมีชีวิต(osmoprotectant uptake)
สารป้องกันแรงดันออสโมติกมีหลายประเภท ได้แก่ไขมัน น้ำตาล อนุพันธ์ของน้ำตาล (กรดอะมิโนและอนุพันธ์ของกรดอะมิโน ตัวอย่างสารป้องกันแรงดันออสโมติกได้แก่ กลีเซอรอล (glycerol) ซูโครส (sucrose) เทรฮาโลส โพรลีน (proline) และบีเทนหรือไกลซีนบีเทน (glycine-betaine)
อาเลสซันโดร ฟาร์เนเซ
อเลสซานโดร ฟาร์เนเซ อาจจะหมายถึง
อักษรเง่อัน
อักษรเง่อัน เป็นอักษรของชาวไทในเวียดนาม ใช้เขียนภาษาไทที่ใช้พูดในเวียดนามในสมัยโบราณ รูปร่างคล้ายอักษรไทยฝักขามที่เคยใช้ในล้านนา แต่ทิศทางการเขียนต่างไปคือ เขียนจากบนลงล่างและจากขวาไปซ้าย แบบเดียวกับอักษรจีนโบราณ เพราะชาวไทเหล่านี้เคยใช้อักษรจีนเขียนภาษาของตนมาก่อนที่จะรับรูปแบบการเขียนอักษรฝักขามจากล้านนาและลาว
อุลตร้าแมนนีโอส์
อุลตร้าแมนนีออส () เป็นภาพยนตร์ซีรีส์อุลตร้าซีรีส์ลำดับที่ 16 โดยออกฉายครั้งแรกในรูปแบบไลฟ์โชว์เนื่องในครบรอบ 30 ปีของการออกอากาศภาพยนตร์ซีรีส์อุลตร้าแมนโดยเนื้อหานั้นได้ใช้เรื่องราวของดาว M78 กลับมาใช้อีกครั้งพร้อมทั้งรูปแบบการต่อสู้ที่ใหม่และว่องไว ในช่วงปี ค.ศ. 2000 ได้นำซีรีส์นี้จัดจำหน่ายในรูปแบบวิดีโอและออกอากาศทางโทรทัศน์ทางสถานี CNB โดยออกอากาศครั้งแรกเมื่อวันที่ 22 พฤศจิกายน ค.ศ. 2000 และจบลงเมื่อวันที่ 28 มกราคม ค.ศ. 2001 โดยออกอากาศทั้งหมด 12 ตอน
เมื่อคางุระทำการแปลงร่างโดยใช้เอสเทรลเลอร์ และชูขึ้นมาทำให้สามารถแปลงร่างเป็นอุลตร้าแมนนีโอส์ โดยท่าการต่อสู้ของนีโอส์นั้นจะเป็นการต่อสู้แบบความว่องไวเป็นหลัก
อุลตร้าเซเว่น 21 เป็นนักรบอุลตร้าที่อยู่สังกัดหน่วยสายตรวจอวกาศที่แยกย่อยจากหน่วยของนักรบอุลตร้าเป็นผู้ช่วยของนีโอส์โดยมีความสามารถในการแปลงร่างเป็นมนุษย์ทุกๆคนเพื่อช่วยเหลือนีโอส์ในยามวิกฤติ
สงครามรวมชาติของจิ๋นซีฮ่องเต้
สงครามรวมชาติของจิ๋นซีฮ่องเต้ () เป็นสงครามครั้งสำคัญที่สุดของจีน เกิดขึ้นเมื่อ 230 ปีก่อนคริสตกาล ตรงกับปลาย ยุคจ้านกว๋อ ซึ่งแคว้นฉินที่นำโดย ฉินหวง ได้พยายามรวมแผ่นดินให้เป็นหนึ่ง
โดยแคว้นแรกที่โปรดให้เข้าตีก็คือ แคว้นหาน ไม่นานแคว้นหานก็ยอมแพ้หลังจากนั้นพระองค์ก็ทรงนำทัพบุกเข้าตี แคว้นจ้าว ไม่นาน แคว้นจ้าวก็ยอมแพ้หลังจากนั้นก็โปรดให้บุกแคว้นเอี้ยน,แคว้นเว่ย,แคว้นเย่ว์,แคว้นฉู่และโปรดให้บุก แคว้นฉี เป็นแคว้นสุดท้ายเมื่อ 221 ปีก่อนคริสตกาล ทำให้ในที่สุดฉินอ๋องทรงสามารถรวบรวมแผ่นดินให้เป็นปึกแผ่นได้สำเร็จและในภายหลังทรงสถาปนาพระองค์ขึ้นเป็นจักรพรรดิองค์แรกของจีนทรงพระนามว่า จิ๋นซีฮ่องเต้
สถาปัตยกรรมกรีกโบราณ
สถาปัตยกรรมกรีกโบราณ () เป็นลักษณะสถาปัตยกรรมที่สูญหายไปจากกรีซมาตั้งแต่ปลายสมัยเฮลลาดิค (Helladic period) หรือสมัยไมซีเนียน (ราว 1200 ก่อนคริสต์ศักราช) มาจนกระทั่งราว 700 ก่อนคริสต์ศักราช เมื่อชาวโรมันมีความมั่งคั่งและฟื้นตัวขึ้นจนถึงจุดที่เริ่มมีการก่อสร้างสิ่งก่อสร้างสำหรับสาธารณชนขึ้นได้อีก แต่ในเมื่อสิ่งก่อสร้างของกรีกหลายแห่งในสมัยอาณานิคม (800-600 ก่อนคริสต์ศักราช) สร้างด้วยไม้หรือ อิฐดินเหนียว หรือ ดินเหนียว จึงทำให้ไม่มีที่ใดที่ยังเหลือหรอให้ได้เห็น นอกจากแผนผังบนพื้นอยู่สองสามแห่ง และไม่มีหลักฐานทางลายลักษณ์อักษรที่เกี่ยวกับสถาปัตยกรรมสมัยแรกหรือคำบรรยายเกี่ยวกับสิ่งก่อสร้างเหล่านี้ที่ยังคงอยู่
วัสดุที่ใช้ในการก่อสร้างโดยทั่วไปจะเป็นไม้ ที่ใช้ในการรองรับคานที่รับหลังคา, พลาสเตอร์สำหรับอ่างและอ่างอาบน้ำ, อิฐดิบสำหรับก่อผนังโดยเฉพาะสำหรับบ้านเรือนที่อยู่อาศัยส่วนบุคคล, หินปูน และ หินอ่อน ในการก่อสร้างเสา, กำแพง หรือตอนบนของเทวสถาน หรือ ตึกที่ทำการสาธารณะ, “เครื่องดินเผาสีหม้อใหม่”ที่ใช้เป็นกระเบื้องปูหลังคาและเครื่องตกแต่ง และโลหะโดยเฉพาะสำริดที่ใช้ในการตกแต่งรายละเอียด สถาปนิกใช้วัสดุดังกล่าวในการก่อสร้างสิ่งก่อสร้างอย่างง่ายๆ ห้าประเภท: ศาสนสถาน, ที่ทำการราชการ, ที่อยู่อาศัย, ที่เก็บศพ และ สถานที่เพื่อการบันเทิง
คฤหาสน์แฟรีแยร์
คฤหาสน์แฟรีแยร์ () เป็นคฤหาสน์ที่ตั้งอยู่ที่เมืองแฟรีแยร็องบรีในจังหวัดแซเนมาร์นของฝรั่งเศส คฤหาสน์แฟรีแยร์ก่อสร้างระหว่างปี ค.ศ. 1855 ถึงปี ค.ศ. 1859 ให้แก่บารอนเจมส์ เมเยอร์ เดอ รอทไชลด์ โดยมีโจเซฟ แพกซ์ตันชาวอังกฤษเป็นสถาปนิกเป็นสถาปัตยกรรมฟื้นฟูเรอเนซองส์ และถือกันว่าเป็นสิ่งก่อสร้างที่มีความสำคัญที่สุดของฝรั่งเศสของคริสต์ศตวรรษที่ 19
ตัวคฤหาสน์ที่ตั้งเด่นอยู่บนเนินสุดตรงสุดถนนทางเข้ามีอิทธิพลมาจากคฤหาสน์เมนท์มอร์เทาเออร์สในบัคคิงแฮมเชอร์ในอังกฤษ ซึ่งเป็นคฤหาสน์ที่แพกซ์ตันออกแบบให้กับเมเยอร์ อัมเชล เดอ รอทไชลด์ ผู้เป็นหลานของบารอนเจมส์ หลังจากที่ได้รับคำสั่งว่า “สร้างเมนท์มอร์เทาเออร์สให้ผมหน่อย แต่ให้ใหญ่กว่าสักสองเท่า”
คฤหาสน์แฟรีแยร์สร้างเป็นแบบเรอเนซองส์อิตาลีโดยแต่ละมุมบ้านมีหอประดับ รอบบ้านเป็นลานลดหลั่นที่กว้างออกไปเป็นอุทยานภูมิทัศน์และสวนขนาด 1.25 ตารางกิโลเมตร ที่เป็นส่วนหนึ่งของอาณาบริเวณป่าที่มีเนื้อที่ด้วยกันทั้งหมดราว 30 ตารางกิโลเมตรของบริเวณที่ตั้งคฤหาสน์ ภายในมีรูปสลักคนแบกเสา (แอตลัสหรือแคริอาทิด) ที่แกะสลักโดยชาร์ล อ็องรี โฌแซ็ฟ กอร์ดีเย และภาพเขียนตกแต่งที่ควบคุมโดยเออแฌน ลามี โถงกลางที่เป็นจุดที่เด่นที่สุดในอาคารมีขนาด 37 x 60 เมตร และสูง 18 เมตร เพดานเป็นหลังคากระจกที่ให้แสงส่องเข้ามาภายในตัวอาคารได้ ห้องสมุดมีหนังสือกว่า 8,000 เล่ม เพราะความสำคัญของการเลี้ยงรับรองจึงทำให้นอกจากจะเป็นห้องพักส่วนตัวของสมาชิกในตระกูลรอทไชลด์แล้วก็ยังมีห้องชุดสำหรับแขกอีก 80 ชุด
บารอนเจมส์สรรหางานศิลปะและประติมากรรมจากที่ต่างมาเป็นจำนวนมากที่ใช้ในการตกแต่งห้องต่างๆ ในคฤหาสน์ งานประติมากรรมหลายชิ้นสร้างโดยอาแล็กซ็องดร์ ฟาลกีแยร์ และอันโตนีโอ กอร์ราดีนี และต่อมาก็มาเพิ่มงานของเรอเน เดอ แซ็ง-มาร์โซ
ระหว่างสงครามฝรั่งเศส-ปรัสเซียระหว่างปี ค.ศ. 1870 ถึงปี ค.ศ. 1871 คฤหาสน์แฟรีแยร์ถูกยึดโดยเยอรมันและใช้เป็นสถานที่ในการเจรจาต่อรองระหว่างออทโท ฟอน บิสมาร์คนายกรัฐมนตรีแห่งปรัสเซียของสมาพันธ์รัฐเยอรมันเหนือ และฌูล ฟาฟวร์รัฐมนตรีต่างประเทศของฝรั่งเศส ต่อมาระหว่างสงครามโลกครั้งที่สองฝ่ายเยอรมันก็ยึดคฤหาสน์แฟรีแยร์อีก แต่ครั้งนี้ได้ทำการขโมยงานศิลปะต่างๆ ที่สะสมไว้ไปเป็นจำนวนมาก คฤหาสน์ถูกทิ้งร้างมาจนกระทั่งปี ค.ศ. 1959 เมื่อกี เดอ รอทไชลด์และภรรยาคนใหม่มารี-เอแลน เดอ ซุยเลน ฟาน นีเอฟกลับมาทำการบูรณปฏิสังขรณ์ จนคฤหาสน์กลับกลายมาเป็นสถานที่รับรองขุนนางยุโรปและทำการสังสรรค์กับดาราฮอลลีวูดในงานเลี้ยงอันหรูหราอีกครั้ง ในปี ค.ศ. 1975 กี เดอ รอทไชลด์และภรรยาก็อุทิศคฤหาสน์ให้แก่อธิการของมหาวิทยาลัยปารีส ในปัจจุบันคฤหาสน์แฟรีแยร์เปิดให้สาธารณชนเข้าชมได้พร้อมกับมัคคุเทศน์ และ ในโอกาสพิเศษ
อินดีแอนาโพลิส โคลทส์
อินดีแอนาโพลิส โคลทส์ เป็นหนึ่งในทีมอเมริกันฟุตบอลที่แข่งในลีก เอ็นเอฟแอล ก่อตั้งขึ้นเมื่อ ค.ศ. 1953 ที่ บัลติมอร์ รัฐแมริแลนด์ โดยใช้ชื่อทีมว่า บัลติมอร์ โคลทส์ (Baltimore Colts) ต่อมาในปี ค.ศ. 1984 ทางทีมได้ย้ายสำนักงานใหญ่จากบัลติมอร์มาอยู่ที่ อินดีแอนาโพลิส อินดีแอนา และเปลี่ยนชื่อทีมเป็น อินดีแอนาโพลิส โคลทส์ จนถึงปัจจุบันโดยทางทีมโคลทส์สามารถคว้าแชมป์ซูเปอร์โบว์ลมาแล้วถึง 5 สมัย
เจอร์เมน ดูปรี
เจอร์เมน ดูปรี เมาลิดิน () เกิดเมื่อวันที่ 23 กันยายน ค.ศ. 1972 หรือเป็นที่ร้จักในชื่อ เจอร์เมน ดูปรี หรือ เจ.ดี. เป็นโปรดิวเซอร์เพลงชาวอเมริกัน แร็ปเปอร์ นักแต่งเพลงรางวัลแกรมมี่ เคยร่วมทำงานให้กับศิลปินมากมายอย่าง มารายห์ แครี, เจเน็ต แจ็กสัน, ทีแอลซี, อัชเชอร์ และโทนี แบร็กซ์ตันเป็นต้น
ประตูชัยแห่งออร็องฌ์
ประตูชัยแห่งออร็องฌ์ (, ) เป็นประตูชัยที่ตั้งอยู่ที่เมืองออร็องฌ์ทางตะวันออกเฉียงใต้ของประเทศฝรั่งเศส เวลาที่สร้างประตูชัยยังเป็นที่ถกเถึยงกันอยู่ แต่จากการค้นคว้าศึกษาเมื่อไม่นานมานี้ยอมรับคำจารึกเป็นหลักฐานว่าสร้างในสมัยออกัสตัส บนถนนอากริปปาเดิมเพื่อเป็นเกียรติแก่ทหารผ่านศึกของสงครามกอลและกองกำลังเลกีโอที่ 2 เอากุสตา ต่อมาก็ได้รับการสร้างใหม่โดยจักรพรรดิไทบีเรียสเพื่อเป็นการเฉลิมฉลองชัยชนะของเจอร์มานิคัสที่มีต่อชนเผ่าต่าง ๆ ในบริเวณไรน์แลนด์ ประตูชัยมีคำจารึกอุทิศแก่จักรพรรดิไทบีเรียสในปี ค.ศ. 27 ด้านหน้าทางเหนือทางด้านนอก ส่วนล่างสุดของทับหลังและบัวถูกตัดออกไปเพื่อติดคำจารึก แต่ในปัจจุบันสูญหายไป และความพยายามที่จะสืบว่าคำจารึกคืออะไรก็ยังไม่ประสบความสำเร็จ ตัวประตูชัยตกแต่งด้วยประติมากรรมนูนที่เกี่ยวกับการทหาร ที่รวมทั้งการรบทางเรือ การยึดทรัพย์สมบัติของฝ่ายที่แพ้ การรบระหว่างฝ่ายโรมันกับกลุ่มชนเจอรมานิคและกอล ทหารราบโรมันถือโล่ที่มีตรากองกำลังเลกีโอที่ 2 เอากุสตาปรากฏบนประตูทางด้านเหนือ
ประตูชัยแห่งออร็องฌ์ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981
ในยุคกลางประตูชัยใช้เป็นปราสาทในการรักษาทางเข้าเมืองทางตอนเหนือ สถาปนิกโอกุสแตง คาริสตีศึกษาประตูชัยและทำการบูรณปฏิสังขรณ์ในคริสต์ทศวรรษ 1850 เดิมประตูสร้างด้วยก้อนหินปูนโดยไม่ใช้ปูน (mortar) ตัวประตูเป็นซุ้มสามซุ้ม ซุ้มกลางเป็นซุ้มใหญ่กระหนาบด้วยซุ้มที่เล็กกว่าสองข้าง ขนาดของประตูยาว 19.57 เมตร กว้าง 8.40 เมตรและสูง 19.21 เมตร ด้านนอกของแต่ละด้านเป็นเสาโครินเธียนสี่เสา ประตูเป็นประตูชัยที่เก่าแก่ที่สุดที่ต่อมานำไปใช้เป็นแบบในการก่อสร้างประตูชัยเซ็พติมิอัส เซเวอรัสในกรุงโรมและประตูชัยคอนสแตนติน
เดวิด มอราเลส
เดวิด มอราเลส () เกิดเมื่อวันที่ 21 สิงหาคม ค.ศ. 1961 ในบรู๊กลิน นิวยอร์ก สหรัฐอเมริกา เป็นดีเจแนวเฮาส์เจ้าของรางวัลแกรมมี่ และโปรดิวเซอร์เพลง นอกจากผลงานการทำงานเป็นดีเจแล้ว มอราเลสยังเป็นมือรีมิกซ์ผู้มีผลงานมากมายที่สุดคนหนึ่งตลอดกาล โดยได้รีมิกซ์เพลงป็อปมากมายให้เป็นรูปแบบเพลงแดนซ์เต้นรำตามคลับ เขามีเชื้อสายเปอร์โตริโก
บิลลี เรย์ ไซรัส
บิลลี เรย์ ไซรัส () เกิดเมื่อวันที่ 25 สิงหาคม ค.ศ. 1961 เป็นนักร้องเพลงคันทรีชาวอเมริกัน นักแต่งเพลง นักแสดง เป็นที่รู้จักที่สุดในผลงานซิงเกิล "Achy Breaky Heart" ไซรัสมียอดขายอัลบั้มหลายแผ่นเสียงทองคำขาว มีซิงเกิลติดท็อป 10 บนชาร์ตยูเอสบิลบอร์ดฮอตคันทรีซองส์ อยู่ 8 ซิงเกิล อัลบั้มที่ประสบความสำเร็จที่สุดของเขาคือ ผลงานอัลบั้มเปิดตัว "Some Gave All" ที่มียอดขาย 9 แผ่นเสียงทองคำขาว ในสหรัฐอเมริกา และถือเป็นอัลบั้มเปิดตัวที่อันดับ 1 ยาวนานที่สุดบนบิลบอร์ด 200 (อันดับ 1 ยาวนาน 17 สัปดาห์ติดต่อกัน) และยังเป็นอัลบั้มติดอันดับ 1 ติดต่อกันยาวนานที่สุดจากการสำรวจของยุคซาวด์สแกน อัลบั้มติดอยู่บนท็อป 10 นาน 43 สัปดาห์ ซึ่งจำนวนสัปดาห์เป็นรองเพียงอัลบั้ม "Ropin' The Wind" ของการ์ธ บรูกส์ อัลบั้มมียอดขาย 20 ล้านชุดทั่วโลก ถือเป็นอัลบั้มเปิดตัวที่ขายดีที่สุดตลอดกาลของศิลปินเดี่ยว "Some Gave All" ยังเป็นอัลบั้มขายดีที่สุดประจำปี 1992 ด้วยยอดขาย 4,832,000 ชุดและยังเป็นอัลบั้มคันทรีเพลงสุดท้ายที่เป็นอัลบั้มขายดีที่สุดประจำปี ในการเป็นนักร้องไซรัสออกซิงเกิลติดชาร์ต 29 ซิงเกิล และมี 15 ซิงเกิลติดท็อป 40
ตั้งแต่ปี 2001-2004 ไซรัสมีผลงานแสดงทางรายการโทรทัศน์ "Doc" มีเนื้อหาเกี่ยวกับหมอชนบทที่ย้ายจากมอนแทนามายังนครนิวยอร์ก ในปลายปี 2005 เขาเริ่มร่วมแสดงในซีรีส์ทางช่องดิสนีย์เรื่อง "Hannah Montana" ร่วมกับลูกสาวของเขา ไมลีย์ ไซรัส ออกอากาศยาวนาน 3 ฤดูกาล
สุวิทย์ ยอดมณี
ร้อยโท สุวิทย์ ยอดมณี กรรมการผู้ทรงคุณวุฒิในคณะกรรมการป้องกันและบรรเทาสาธารณภัยแห่งชาติ รัฐมนตรีว่าการกระทรวงการท่องเที่ยวและกีฬา ในรัฐบาลของพลเอสุรยุทธ์ จุลานนท์ โฆษกประจำสำนักนายกรัฐมนตรี ในรัฐบาลของพลเอกชาติชาย ชุณหะวัณ
ร้อยโท สุวิทย์ ยอดมณี หรือ ร้อยโท ดร.สุวิทย์ ยอดมณี เกิดเมื่อวันที่ 25 สิงหาคม พ.ศ. 2485 เป็นบุตรของนายอุดม กับนางสายสวาท ยอดมณี สำเร็จการศึกษาระดับปริญญาตรีทางประวัติศาสตร์และความสัมพันธ์ระหว่างประเทศ ในปี พ.ศ. 2506 ระดับปริญญาโท สาขาการบริหารการอุดมศึกษา ในปี พ.ศ. 2512 จากมหาวิทยาลัยบอสตัน สหรัฐอเมริกา และปริญญาเอก (เกียรตินิยม) สาขาการพัฒนาชุมชน จาก สถาบันเทคโนโลยีแมสซาชูเซตส์ ในปี พ.ศ. 2515
นอกจากนี้ยังสำเร็จการศึกษาหลักสูตรชั้นนายร้อยทหารราบ รุ่นแรกของศูนย์การทหารราบลพบุรี 1 และหลักสูตรจู่โจม รุ่น 13 จากศูนย์สงครามพิเศษลพบุรี 1
ด้านชีวิตครอบครัวสมรสกับคุณหญิงทรงสุดา ยอดมณี (สกุลเดิม กิตติขจร) บุตรสาวของจอมพลถนอม กิตติขจร กับท่านผู้หญิงจงกล กิตติขจร มีบุตรด้วยกัน 3 คน คือ นายสุวงศ์ ยอดมณี นายก้องศักดิ์ ยอดมณี และนายจักรา ยอดมณี
เริ่มรับราชการตำแหน่ง อาจารย์เอก สถาบันบัณฑิตพัฒนบริหารศาสตร์ (นิด้า) ระหว่างปี พ.ศ. 2510-2512 จากนั้นในปี พ.ศ. 2515 จึงมารับราชการในตำแหน่งรองเลขาธิการสำนักงานคณะกรรมการส่งเสริมและประสานงานเยาวชนแห่งชาติ (สยช.) และเป็นรองโฆษกประจำสำนักนายกรัฐมนตรี ในปี พ.ศ. 2521-2523
ในปี พ.ศ. 2531 ในรัฐบาลของพลเอกชาติชาย ชุณหะวัณ ได้รับตำแหน่งโฆษกประจำสำนักนายกรัฐมนตรี และเป็นที่ปรึกษานายกรัฐมนตรี ในปี พ.ศ. 2533 จากนั้นก็ได้ทำงานในหน่วยงานต่างๆ อาทิ รองอธิการบดีสถาบันเทคโนโลยีแห่งเอเชีย ผู้อำนวยการโครงการสิ่งแวดล้อมแห่งสหประชาชาติ ผู้อำนวยการบริหารศูนย์เตรียมความพร้อมป้องกันภัยพิบัติแห่งเอเชีย ในปี พ.ศ. 2557 ได้รับแต่งตั้งให้เป็นกรรมการผู้ทรงคุณวุฒิสภาสถาบันพระปกเกล้า
เดอะเพรซิเดนส์ออฟดิยูนิเตดสเตดส์ออฟอเมริกา
เดอะเพรซิเดนส์ออฟดิยูนิเตดสเตดส์ออฟอเมริกา () หรือเรียกสั้น ๆ ว่า เดอะเพรซิเดนส์ () เป็นวงอัลเทอร์เนทีฟร็อกอเมริกันที่เคยได้รับการเสนอชื่อเข้าชิงรางวัลแกรมมี่ 2 ครั้ง ก่อตั้งวงในซีแอตเทิล สหรัฐอเมริกา ในปี 1993 เป็นวง 3 ชิ้นที่ประกอบด้วย คริส บอลลูว์ (ร้องและนักเล่นเบซิสตาร์), เจสัน ฟินน์ (มือกลองและร้อง) และแอนดรูว์ แม็กคีก (มือเบซิสตาร์และร้อง) และนักร้อง เดฟ เดเดอร์เรอร์ ที่ออกวงไปในปี 2004 หลังจากร่วมวง 11 ปี พวกเขามีผลงานสตูดิโออัลบั้ม 6 ชุดตั้งแต่ก่อตั้งวงในปี 1993
ออร็องฌ์ (จังหวัดโวกลูซ)
ออร็องฌ์ () เป็นเมืองที่อยู่ในจังหวัดโวกลูซในแคว้นพรอว็องซาลป์โกตดาซูร์ทางตะวันออกเฉียงใต้ของประเทศฝรั่งเศส ออร็องฌ์ที่อยู่บนพื้นฐานของเศรษฐกิจทางการเกษตร และเป็นที่ตั้งของประตูชัยแห่งออร็องฌ์
โรงละครโรมันและบริเวณแวดล้อมและประตูชัยแห่งออร็องฌ์ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981
พรอแว็ง
พรอแว็ง () เป็นเมืองที่อยู่ในจังหวัดแซเนมาร์นในแคว้นอีล-เดอ-ฟร็องส์ทางตอนกลางค่อนไปทางเหนือของประเทศฝรั่งเศส พรอแว็งเป็นเมืองของงานเทศกาลของยุคกลางที่ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 2001
ฟอร์บิดเดนคัลเลอส์
"ฟอร์บิดเดนคัลเลอส์" () เป็นเพลงที่ประพันธ์โดยนักดนตรีชาวญี่ปุ่น รีวอิชิ ซะกะโมะโตะ และเนื้อร้องโดยโดยนักดนตรี นักแต่งเพลงและนักร้องชาวอังกฤษ เดวิด ซิลเวียน เพลงนี้เป็นเพลงร้อง ธีมเพลงประกอบภาพยนตร์ของ นางิสะ โอชิมาเรื่อง "Merry Christmas, Mr. Lawrence" (ในบางที่ใช้ชื่อว่า "Furyo") ออกครั้งแรกในอัลบั้มเพลงประกอบภาพยนตร์ ต่อมาเพลง "ฟอร์บิดเดนคัลเลอส์" ได้ถูกนำมาร้องใหม่ในเพลงดูเอ็ต ของค่ายเวอร์จิ้นในปี 1983 เป็นซิงเกิลที่ 2 ของซิลเวียนและซะกะโมะโตะ ตามหลังซิงเกิลที่ชื่อ "Bamboo Houses" ในปี 1982
ชื่อเพลงมาจากนิยายของนักเขียนชาวญี่ปุ่นที่ชื่อ มิชิมะ ยุกิโอะ ในปี 1953 ในชื่อเดียวกัน ถึงแม้ว่าไม่เกี่ยวกับภาพยนตร์โดยตรง แต่งานทั้ง 2 นี้ยังเกี่ยวกับรักร่วมเพศ
ในปี ค.ศ. 1984 มีการบันทึกเสียงใหม่และออกในหน้าบีของซิงเกิล "Red Guitar" ซิงเกิลแรกของอัลบั้มเดี่ยวชุดแรกของซิลเวียนชุด "Brilliant Trees" และต่อมายังเป็นเพลงแถมในอัลบั้มปี 1987 ของเขาที่ชื่อ "Secrets of the Beehive" ทั้งซะกะโมะโตะและซิลเวียนได้บันทึกเสียงเพลงนี้หลายครั้งหลายรูปแบบ รวมถึงในรูปแบบเพลงบรรเลง (ภายใต้ชื่อเพลงว่า "Merry Christmas, Mr. Lawrence") และเพลงร้อง เวอร์ชันเพลงบรรเลงที่มีเสียงร้องของซิลเวียนยังอยู่ในอัลบั้มเพลงของซะกะโมะโตะ ชุด "Cinemage" ในปี 1999
"ดนตรีโดยรีวอิชิ ซะกะโมะโตะและเนื้อร้องเดวิด ซิลเวียน (หรือหากเป็นคนอื่นจะมีระบุเสริม) "
เอ็ดดี้ ซิเบรียน
เอ็ดเวิร์ด ไบรอันต์ "เอ็ดดี้" ซิเบรียน () เกิดเมื่อวันที่ 16 มิถุนายน ค.ศ. 1973 เป็นนักแสดงชาวอเมริกัน เป็นที่รู้จักในบทบาท รัสเซลล์ แวรอน ใน "Invasion" และจิมมี โดเฮอร์ตี ใน "Third Watch"
ไบรอัน ออสติน กรีน
ไบรอัน ออสติน กรีน () เกิดเมื่อวันที่ 15 กรกฎาคม ค.ศ. 1973 เป็นนักแสดงชาวอเมริกัน เป็นที่รู้จักในบทเดวิด ซิลเวอร์ ในซีรีส์ทางโทรทัศน์เรื่อง "Beverly Hills, 90210" ที่เขาแสดงตั้งแต่ปี 1990-2000 และบทบาท เดเรก รีส ในซีรีส์อเมริกันเรื่อง ""
แองเจลา บาสเซตต์
แองเจลา อีเวลีน บาสเซตต์ () เกิดเมื่อวันที่ 16 สิงหาคม ค.ศ. 1958 เป็นนักแสดงอเมริกัน เป็นที่รู้จักในภาพยนตร์ชีวประวัติที่สร้างขึ้นจากชีวิตจริงของนักร้องชาวแอฟริกัน-อเมริกัน ทีน่า เทอร์เนอร์ เรื่อง "What's Love Got to Do with It" เช่นเดียวกับบทบาท เบตตี ชาเบซซ์ ในภาพยนตร์เรื่อง "Malcolm X" และแสดงในภาพยนตร์เรื่อง "Panther" และบทโรซา พาร์กส ในเรื่อง "The Rosa Parks Story" ,บทแม่ของไมเคิล แจ็กสัน แคเทอรีน ในมินิซีรีส์เรื่อง "" และแม่ของเดอะโนโทเรียส บี.ไอ.จี. โซเลตตา วอลเลซในภาพยนตร์เรื่อง "Notorious"
เอลเลน เพจ
เอลเลน ฟิลพอตส์-เพจ () เกิดวันที่ 21 กุมภาพันธ์ ค.ศ. 1987 เป็นที่รู้จักในชื่อ เอลเลน เพจ () เป็นนักแสดงชาวแคนาดา ได้รับการเสนอชื่อเข้าชิงรางวัลลูกโลกทองคำและรางวัลออสการ์ในสาขานักแสดงนำหญิงยอดเยี่ยม จากบทบาทในภาพยนตร์เรื่อง "Juno"
เธอเป็นที่รู้จักในบทบาทใน "Hard Candy", "Smart People", "Whip It" และบท แคเทอรีน "คิตตี" ไพรด์ ใน "" เธอยังได้รับรางวัลจากประเทศบ้านเกิดในเรื่อง "Pit Pony" และ "Marion Bridge" เช่นเดียวกับในรายการโทรทัศน์อย่าง "Trailer Park Boys" และ "ReGenesis"
ในปี 2008 เพจได้รับการเสนอชื่อของนิตยสารไทม์ ในหัวข้อ 100 บุคคลที่มีอิทธิพลที่สุด และติดอันดับ 86 ของนิตยสารเอฟเอชเอ็ม ในหัวข้อ ผู้หญิงที่เซ็กซี่ที่สุดในโลก ในเดือนมิถุนายน 2008 เธอยังมีชื่ออยู่ในนิตยสารเอนเตอร์เทนเมนต์วีกลี ในหัวข้อดาราเอ-ลิสต์ ในอนาคต
เพจเกิดและเติบโตในเมืองฮาลิแฟกซ์ , โนวา สกอตเทีย ประเทศแคนาดา เป็นลูกสาวของมาร์ธา ฟิลล์พอตส์ อาชีพครู และเดนนิส เพจ อาชีพกราฟิก ดีไซน์เนอร์ เธอเข้าเรียนใน Halifax Grammar School จนถึงเกรด 10 ก่อนที่จะมาเข้าเรียนใน Queen Elizabeth High School และในปี 2005 เธอก็จบการศึกษาจาก Shambhala School
เพจใช้เวลาสองปีในเมืองโตรอนโต , รัฐออนตาริโอ เพื่อศึกษาด้าน Interact Program ใน Vaughan Road Academy ร่วมกับ มาร์ก เรนดัล ( อังกฤษ : Mark Rendall ) นักแสดงชาวแคนาดาและเป็นเพื่อนสนิทของเธอ
นอกจากนี้แล้ว เพจยังชื่นชอบการเล่นหุ่นตัวต่อและการปีนต้นไม้อีกด้วย
รายนามบุคคลจากมหาวิทยาลัยเทคโนโลยีราชมงคลล้านนา
มหาวิทยาลัยเทคโนโลยีราชมงคลล้านนา จัดตั้งขึ้นในปี พ.ศ. 2548 โดยรวมเอาสถานศึกษา 6 แห่ง เข้าไว้ด้วยกัน คือ
โฟกัส (วงดนตรีเกาหลี)
โฟกัส () เป็นวงดนตรีบอยแบนด์สัญชาติเกาหลีใต้ สังกัดค่าย CAN&J’s Entertainment เปิดตัวเมื่อวันที่ 8 มกราคม พ.ศ. 2553 ประกอบด้วยสมาชิก 4 คน ได้แก่ อี ยู, เย จุน, คัน, จิน-อน ชื่อวงคำว่า F.cuz แปลว่า 'ศูนย์รวม' โดยใช้รูปแบบการออกเสียงและความหมายในภาษาอังกฤษเหมือนคำว่า 'Focus' อีกทั้งการที่สมาชิกทั้งหมดในวงมี 4 คนก็เปรียบเสมือนตัว F แรกคือคำว่า Four ในขณะที่ cuz ย่อมาจากคำว่าเหตุผล เมื่อรวมกันจะได้คำว่า 'เหตุผลในการรวมตัวของคนทั้ง 4' หรือในความหมายที่ว่า 'โฟกัส (F.cuz) คือจุดศูนย์กลางของวงการเพลงจากสมาชิกทั้ง 4 คน เมื่อปี2553 หลังจาที่สมาชิกในวง อี ยู ลูกชายของซอลอุนโด ได้ถอนตัวออกไป ทำให้ทางต้นสังกัดได้ทำการเปิดตัว 2 สมาชิกใหม่นั้นก็คือ เรฮยอน และแดกอน
จอช ลูคัส
จอช ลูคัส () เกิดเมื่อวันที่ 20 มิถุนายน ค.ศ. 1971 เป็นนักแสดงชาวอเมริกัน เขามีผลงานในภาพยนตร์เรื่อง "Glory Road", "A Beautiful Mind" และ "Poseidon" เป็นต้น
สาขาวิชารัฐศาสตร์ มหาวิทยาลัยสุโขทัยธรรมาธิราช
สาขาวิชารัฐศาสตร์ มหาวิทยาลัยสุโขทัยธรรมธิราช เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
การจัดตั้งสาขาวิชารัฐศาสตร์ มีเหตุสืบเนื่องมาจากการศึกษาวิชารัฐศาสตร์ในสถาบันอุดมศึกษาต่างๆ ของประเทศไทยในปัจจุบัน เป็นการศึกษาในห้องเรียน สำหรับผู้ที่จบการศึกษาชั้นมัธยมศึกษาตอนปลาย (ม.6) เพื่อให้ได้รับปริญญาเป็นส่วนใหญ่ ส่วนการศึกษาที่เหมาะสมสำหรับประชาชน ผู้สนใจทั่วไป เพื่อยกระดับความรู้ความสามารถ เพิ่มทักษะที่จำเป็นในชีวิต ตลอดจนทักษะในการทำงาน ยังไม่มีสถาบันที่ให้ความสำคัญกลุ่มคนเหล่านี้
ดังนั้นมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการสอนทางไกลเป็นเครื่องมือในการจัดการศึกษา จึงดำเนินการเปิดหลักสูตรสาขาวิชารัฐศาสตร์สำหรับประชาชนทั่วไป ที่ต้องการยกระดับความรู้ความสามารถเกี่ยวกับการเมืองการปกครอง รวมทั้งผู้ที่มุ่งหวังพัฒนาอาชีพทางการเมืองการปกครองของตน โดยการเพิ่มพูนความรู้และทักษะบางอย่างในทางการเมือง การบริหารงานนั้น นับว่ามีความสำคัญทั้งในด้านการยกระดับคุณภาพบุคคลและการพัฒนาพลเมืองใน ระบอบประชาธิปไตยของสังคมไทยโดยส่วนรวม
นอกจากหลักสูตรปริญญาแล้ว ยังมีหลักสูตรเพื่อยกระดับความรู้และเพื่อเพิ่มพูนทักษะในทางการเมือง และการปกครอง คือ หลักสูตรประกาศนียบัตร ด้วย และมหาวิทยาลัยสุโขทัยธรรมาธิราช ไม่ปิดกั้นที่นักศึกษาจะเข้ารับการศึกษาควบคู่หลายมหาวิทยาลัยในขณะเดียวกัน
สาขาวิชารัฐศาสตร์ มหาวิทยาลัยสุโขทัยธรรมาธิราช ได้เริ่มทำการเปิดสอนในระดับปริญญาตรี เมื่อวันที่ 19 สิงหาคม พ.ศ. 2525 เพื่อทำการผลิตบัณฑิตทางรัฐศาสตร์โดยระบบการศึกษาทางไกล ตลอดจนภารกิจในด้านการวิจัย และในด้านการให้บริการทางวิชาการแก่สังคม
ในปีการศึกษา 2553 มหาวิทยาลัยสุโขทัยธรรมาธิราช ได้ร่วมมือกับกระทรวงมหาดไทย เปิดการสอนในหลักสูตรรัฐประศาสนศาสตรบัณฑิต (รป.บ.) แขนงวิชาบริหารรัฐกิจ วิชาเอกการปกครองท้องที่ ให้แก่กำนัน ผู้ใหญ่บ้าน (ข้อมูลนี้เป็นข้อมูลที่ผิดพลาด เอามาลงได้อย่างไร หลักสูตรตามโครงการความร่วมมือระหว่างกระทรวงมหาดไทยกับมหาวิทยาลัยสุโขทัยธรรมาธิราช สังกัดสาขาวิชาวิทยาการจัดการ มสธ. มิได้สังกัดสาขาวิชารัฐศาสตร์ ข้อมูลนี้จึงไม่ตรงกับข้อเท็จจริง อาจสร้างความสับสนให้กับผู้เข้าชม หรือผู้สนใจเข้าศึกษาได้)
ศาลหลักเมือง
ศาลหลักเมือง คือสถานที่ศักดิ์สิทธิ์อันเป็นที่ตั้งของหลักเมือง ซึ่งตามธรรมเนียมพิธีของศาสนาพราหมณ์,ศาสนาพื้นบ้านแบบจีนหรือลัทธิเต๋าว่า ก่อนที่จะสร้างเมืองจะต้องทำพิธียกเสาหลักเมืองในที่อันเป็นชัยภูมิสำคัญ เพื่อเป็นสิริมงคลแก่บ้านเมืองที่จะสร้างขึ้น ศาลหลักเมืองในประเทศไทยส่วนใหญ่ทำจากไม้มงคล เช่น ชัยพฤกษ์ ราชพฤกษ์ ในลักษณะเสา ปลายยอดเป็นดอกบัวตูม หรือหน้าเทวดา หรืออาจเป็นหลักหินโบราณ ใบเสมาโบราณ ที่พบในพื้นที่นั้นๆ ตัวศาลส่วนใหญ่เป็นศาลาจตุรมุขทรงไทย มีประตูทั้งสี่ด้าน ยอดอาจเป็นแบบปรางค์ แบบปราสาท แบบมณฑป หรือเป็นศาลเจ้าแบบจีน ตามศรัทธาการก่อสร้างในพื้นที่นั้น บางพื้นที่อาจพบร่วมกันทั้งเสาหลักเมือง และศาลเจ้าแบบจีน ซึ่งมักมีองค์ประธานศาลเจ้าเป็นเทวรูปไม้หรือศิลา เรียกว่า เจ้าพ่อหลักเมือง หรือเจ้าแม่หลักเมือง สถานที่ตั้งส่วนใหญ่อยู่ในพื้นที่ชุมชนเมืองเก่า อาจเป็นตัวจังหวัด หน้าศาลากลางจังหวัด ในประเทศไทยจังหวัดส่วนใหญ่มีศาลหลักเมือง บางอำเภอก็มีศาลหลักเมือง ซึ่งยังคงเรียกว่า ศาลหลักเมืองเนื่องจากบางอำเภอก็เป็นเมืองเก่า ก่อนถูกลดฐานะลงเป็นอำเภอในปัจจุบัน ตามชุมชนเล็กๆ อื่นๆ ก็อาจมีศาลประจำชุมชนเหมือนกัน แต่จะเรียกเป็นศาลหรือเจ้าที่ประจำหมู่บ้าน ชุมชน
พระคุณพระเจ้า
พระคุณพระเจ้า () เป็นเพลงสรรเสริญพระเจ้า ประพันธ์คำร้องโดย จอห์น นิวตัน นักบวชชาวอังกฤษ ในวันขึ้นปีใหม่ปี ค.ศ. 1773 ตีพิมพ์ครั้งแรกในหนังสืออัตชีวประวัติของนิวตัน "The Force of Truth" ในปี ค.ศ. 1779 เพลงนี้เป็นเพลงสรรเสริญที่เป็นที่รู้จักมากที่สุดเพลงหนึ่งของคริสต์ศาสนา ระยะแรกใช้ร้องประกอบทำนองมากมายหลายสิบทำนอง แต่ที่เป็นที่นิยมในปัจจุบันเป็นทำนอง "นิวบริเตน" วิลเลียม วอล์กเกอร์ ชาวอเมริกัน นำมาใช้เป็นคนแรกในปี ค.ศ. 1835 ตีพิมพ์ในหนังสือรวมบทสวดชื่อ "Southern Harmony" ในปี ค.ศ. 1847
เนื้อเพลงพระคุณพระเจ้า ในภาษาอังกฤษ จอห์น นิวตัน ประพันธ์คำร้องไว้ 6 วรรค ภายหลังได้มีการประพันธ์เพิ่มเติมเป็น วรรคที่ 7 โดย วิลเลียม วอล์กเกอร์ และในภาษาไทยมีการแปลเป็น 5 วรรค โดยไม่ปรากฏว่าผู้ใดแปล
พาวเวอร์ป๊อปเกิร์ลส์
พาวเวอร์ป๊อปเกิร์ลส์ () เกิร์ลกรุปลำดับแรกของสังกัด ทรูแฟนเทเชีย แนวเพลงวาไรตี้ป๊อป เป็นการรวมตัวเฉพาะกิจของศิลปินหญิง 3 คน จากรายการ ทรู อะคาเดมี่ แฟนเทเชีย ซีซั่นที่ 2 มีผลงานเพลงในช่วงปี พ.ศ. 2548 - พ.ศ. 2549 เพียงอัลบั้มเดียว ได้แก่ อัลบั้ม ""ภารกิจลับ...ภารกิจรัก""หลังจากสิ้นสุดฤดูกาล ทรู อะคาเดมี่ แฟนเทเชีย ซีซั่นที่ 2 ในปลายปี พ.ศ. 2548 ทางต้นสังกัด "ทรูแฟนเทเชีย" (หรือ ยูบีซีแฟนเทเชีย ในขณะนั้น) ได้สร้างสรรค์ผลงานอัลบั้มรวม ""ปฏิบัติการเร่ขายฝัน"" โดยอัลบั้มนี้ได้ทดลองนำศิลปินหญิง 3 คน ได้แก่ "ลูกตาล" , "เปรี้ยว" , "พัดชา" มาทำงานร่วมกันในเพลงคัฟเวอร์ "ไม่อ้วนเอาเท่าไหร่" ซึ่งเป็นบทเพลงลำดับที่ 6 ของอัลบั้ม นับว่าเป็นการเปิดตัวการทำงานร่วมกันของศิลปินสาวทั้งสามคนเป็นครั้งแรก
จากนั้นในช่วงเดือน ธันวาคม พ.ศ. 2548 หลังจากสิ้นสุดช่วงโปรโมทอัลบั้มรวม ""ปฏิบัติการเร่ขายฝัน"" ได้มีการปรับเปลี่ยนภาพลักษณ์ของศิลปินสาวทั้งสามคนเป็นครั้งแรก โดยได้รับเชิญ คุณ บัญชา ชูดวง บรรณาธิการฝ่ายแฟชั่นจากนิตยสารเปรียว มาดูแลคอนเซ็ปต์การแต่งกาย การแต่งหน้า และทรงผม ของอัลบั้มชุดนี้ โดยสีสันเสื้อผ้าจะออกแนวสดใส โดยพิจารณาจากบุคลิกของทั้งสามคนเป็นหลัก "ลูกตาล" เป็นโทนสีฟ้า สดใส ร่าเริง , "เปรี้ยว" เป็นโทนสีส้ม แก่น ซน , "พัดชา" เป็นโทนสีเขียว มีความขี้เล่น ซึ่งสีประจำตัวของทั้งสามสาวและชื่อกลุ่มศิลปืน "พาวเวอร์ป๊อปเกิร์ลส์" มีความใกล้เคียงกับ "พาวเวอร์พัฟฟ์เกิร์ลส์" () สามสาวของการ์ตูนชื่อดังจากฝั่งตะวันตก
กลุ่มศิลปืน "พาวเวอร์ป๊อปเกิร์ลส์" ได้มีผลงานเพลงร่วมกันอย่างเป็นทางการเพียง 1 อัลบั้ม คือ อัลบั้ม ""ภารกิจลับ...ภารกิจรัก"" แนวเพลงโดยรวมในอัลบั้มจะเป็นป๊อปสดใส เน้นดนตรีที่มีจังหวะสนุกสนาน ซิงเกิลโปรโมทได้แก่ เพลง "อยากบอกเธอ" , "เจ้าชายของฉัน" , "โอ้ววว ...เหรอ" , "อยากฟังคำนี้ของเธอ" และ "รักพาเราไป"
ปัจจุบัน ทั้งสามสาวได้แยกย้ายกันไปสร้างสรรค์ผลงานของแต่ละคนในต้นสังกัด "พัดชา" เป็นศิลปินเดี่ยวหญิงอย่างเต็มตัว มีผลงานอัลบั้มเดี่ยวออกมาแล้ว 2 อัลบั้ม คือ ""พัดชา เดอะมิราเคิลซิกซ์"" และ ""แฮนเดิลวิทแคร์"" ส่วน "ลูกตาล" และ "เปรี้ยว" มีโอกาสได้ทำงานร่วมกันอีกครั้งในโปรเจกต์พิเศษอัลบั้มลูกทุ่งคัฟเวอร์ ""7 สาวสะบัดโชว์"" ซึ่งต่อมาได้ปรับเปลี่ยนเป็นศิลปินเกิร์ลกรุปแนวป็อปแดนซ์ในนาม "G2G"
Comic LO
Comic LO หรือ คอมมิกส์ แอล โอ () เป็น นิตยสาร การ์ตูนอีโรติกเฮ็นไตของประเทศญี่ปุ่น ที่มีเนื้อหาเกี่ยวกับ โลลิคอน หรือ ผู้หญิงที่ดูเป็นวัยรุ่น พิมพ์โดย บริษัท อาคาเนะ ตั้งแต่ ตุลาคม พ.ศ.2545 แต่พิมพ์อย่างจริงจังเมื่อเดือน พฤษภาคมพ.ศ.2547 ปัจจุบันยังตีพิมพ์อยู่ เป็นนิตยสารรายเดือน ซึ่งคำว่า "LO" นั้นมาจาก โลลิคอน นั่นเอง
อิซาเบลลา คลารา ยูเจเนียแห่งสเปน
อิซาเบลลา คลารา ยูเจเนียแห่งสเปน () (12 สิงหาคม ค.ศ. 1566 - 1 ธันวาคม ค.ศ. 1633) อิซาเบลลา คลารา ยูเจเนียและพระสวามีอัลเบร็คท์ที่ 7 ดยุกแห่งออสเตรียเป็นประมุขของเนเธอร์แลนด์ของสเปนในกลุ่มประเทศแผ่นดินต่ำและทางตอนเหนือของฝรั่งเศสปัจจุบันร่วมกัน ในหลักฐานทางอักษรบางหลักฐานก็ใช้พระนามว่า “คลารา อิซาเบลลา ยูเจเนีย”
อิซาเบลลา คลารา ยูเจเนียผู้ประสูติเมื่อวันที่ 12 สิงหาคม ค.ศ. 1566 เป็นพระราชธิดาในพระเจ้าฟิลิปที่ 2 แห่งสเปน และ พระอัครมเหสีองค์ที่สามเอลิซาเบธแห่งวาลัวส์ผู้เป็นพระราชธิดาในพระเจ้าอองรีที่ 2 แห่งฝรั่งเศส และ แคทเธอรีน เดอ เมดิชิ พระองค์เป็นพระเจ้าหลานเธอทางพระราชบิดาในสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ และ อิซาเบลลา สมเด็จพระราชินีแห่งโปรตุเกส
สามชาย ต้มยำกุ้ง
สามชาย ต้มยำกุ้ง (; ) เป็นนักมวยไทยจากเกม "ไฟท์เตอร์สฮิสทอรี" (ในเครื่องเล่นเกมระบบ "นีโอจีโอ" และ "ซูเปอร์แฟมิคอม") รวมไปจนถึงเกม "คานอฟ รีเวนจ์" (ระบบ "นีโอจีโอ") ซึ่งผลิตโดยบริษัท "ดาตาอีสท์" จากประเทศญี่ปุ่น ทั้งนี้ ชื่อ "สามชาย" มาจากแถบสามสีบนธงไตรรงค์ ส่วนนามสกุล "ต้มยำกุ้ง" มาจากอาหารที่มีชื่อเสียงของไทย
สามชาย ต้มยำกุ้ง เป็นผู้ใช้วิชามวยไทยในการต่อสู้ เขาเข้าร่วมแข่งขัยในศึก "ไฟท์เตอร์สฮิสทอรี" เพื่อต้องการที่จะช่วยเหล่าน้องชายของเขาที่กำพร้าพ่อแม่ ชื่อของเขาเป็นที่รู้จักของชาวไทยเป็นอย่างดี สามชายตัดสินใจร่วมศึกตั้งแต่จัดขึ้นเป็นครั้งแรกเรื่อยมาจนถึงครั้งล่าสุด เขาเป็นตัวละครที่ปรากฏอยู่ในแถบบนสุดในฉากเลือกตัวละคร ครั้งหนึ่งเขาเป็นฝ่ายพ่ายต่อมาโคโตะ มิโซกูชิ แต่แล้วปีถัดมาเขาก็ได้เข้าร่วมศึกอีกครา
สามชายเป็นนักมวยไทยที่เอาใจใส่ต่อเหล่าบรรดาน้องชาย ซึ่งเขากลัวว่าน้องของเขาจะมีอนาคตที่มืดหม่น เนื่องด้วยตกอยู่ในสถานะที่กำพร้าพ่อแม่ นอกจากนี้ยังเชื่อกันว่าสามชายได้ทำการชิงดีชิงเด่นกับฌอง ปิแอร์ เป็นไปได้ว่ารูปแบบการต่อสู้ของเขานั้นมาจากนายขนมต้ม
อาดรียาน เบราเวอร์
อาดรียาน เบราเวอร์ (; ค.ศ. 1605 - มกราคม ค.ศ. 1638) เป็นจิตรกรชาวดัตช์ของยุคทองของเนเธอร์แลนด์ของคริสต์ศตวรรษที่ 17 เบราเวอร์ผู้มีความเชี่ยวชาญทางการเขียนภาพชีวิตประจำวันทำงานส่วนใหญ่ในฟลานเดอส์และสาธารณรัฐดัตช์
เมื่อยังอยู่ในวัยเด็ก เบราเวอร์ (อาจจะมีชื่อเดิมว่า "อาดรียาน เดอ เบราเวอร์") อาจจะย้ายจากเมืองแอนต์เวิร์ปไปยังเมืองฮาร์เลมเพื่อไปศึกษากับฟรันส์ ฮัลส์ พร้อมกับอาดรียาน ฟัน โอสตาเดอ นอกจากจะเขียนภาพแล้ว เบราเวอร์ก็ยังเล่นละครเวทีและเขียนโคลงกลอนอีกด้วย เบราเวอร์พักอยู่ในฮาร์เลมและอัมสเตอร์ดัมจนกระทั่งปี ค.ศ. 1631 ก่อนที่จะย้ายกลับไปยังแอนต์เวิร์ปในเนเธอร์แลนด์ของสเปน และไปขึ้นทะเบียนเป็นสมาชิกของสมาคมช่างนักบุญลูกาอยู่ที่นั่นระหว่างปี ค.ศ. 1631 จนถึงปี ค.ศ. 1632 และเป็นสมาชิกของหอวาทศาสตร์ (Chamber of rhetoric)
กล่าวกันว่าเบราเวอร์ใช้เวลาส่วนใหญ่ในโรงขายเหล้าเอล (alehouse) ในฟลานเดอส์และฮอลแลนด์ งานของเบราเวอร์มักจะเป็นงานละเอียดและมีขนาดเล็ก และมักจะเป็นเรื่องเกี่ยวกับความเสเพล (debauchery) ความเมา และความโง่เง่า เพื่อศึกษาอารมณ์ของมนุษย์ รวมทั้งการแสดงออกและการสนองตอบต่อความเจ็บปวด ความกลัว และประสาทสัมผัสทั้งห้า "The Bitter Tonic" เป็นตัวอย่างงานชิ้นหนึ่งที่เป็นภาพของการแสดงกิริยาดังว่า ซึ่งในภาพนี้คือ สัมผัสทางรส งานของเบราเวอร์เป็นที่นิยมกันจนถึงกับมีผู้ปลอมงานโดยใช้ชื่อเบราเวอร์ในขณะที่ยังมีชีวิตอยู่ แต่กระนั้นเบราเวอร์ก็ยังหาเงินไม่พอใช้และประสบปัญหาการเงินจนตลอดชีวิต
เบราเวอร์เสียชีวิตเมื่ออายุได้เพียง 32 ปีที่แอนต์เวิร์ป
เฮเลน เมียร์เรน
คุณหญิง เฮเลน เมียร์เรน, ดีบีอี () เกิดเมื่อวันที่ 26 กรกฎาคม ค.ศ. 1945 เป็นนักแสดงชาวอังกฤษ เป็นที่รู้จักจากบทบาทสมเด็จพระราชินีนาถเอลิซาเบธที่ 2 แห่งสหราชอาณาจักร จากภาพยนตร์เรื่อง "The Queen" เคยได้รับรางวัลออสการ์ 1 ครั้ง รางวัลแซกอวอร์ด 4 ครั้ง รางวัลบาฟต้า 4 ครั้ง รางวัลลูกโลกทองคำ 3 ครั้ง และรางวัลเอมมี 4 ครั้ง
ทิลดา สวินตัน
แคเทอรีน มาทิลดา "ทิลดา" สวินตัน () เกิดเมื่อวันที่ 5 พฤศจิกายน ค.ศ. 1960 เป็นนักแสดงชาวอังกฤษ มีผลงานการแสดงภาพยนตร์ทั้งภาพยนตร์นอกกระแสและภาพยนตร์กระแสหลัก เธอได้รับรางวัลออสการ์ สาขานักแสดงสมทบหญิงยอดเยี่ยม จากการรับบทคาเรน คราวเดอร์ในภาพยนตร์เรื่อง "Michael Clayton"
เรเชล ไวสซ์
เรเชล แฮนนาห์ ไวสซ์ () เกิดเมื่อวันที่ 7 มีนาคม ค.ศ. 1970 เป็นนักแสดงชาวอังกฤษและนางแบบ เธอมีชื่อเสียงหลังจากรับบทเป็นเอเวอลีน "อีวี" คาร์นาฮัน-โอ'คอนเนลล์ ในภาพยนตร์เรื่อง "The Mummy" และ "The Mummy Returns" ต่อมาปี 2001 เธอรับบทคู่กับฮิว แกรนต์ ในภาพยนตร์เรื่อง "About a Boy" เธอแสดงในภาพยนตร์ "The Constant Gardener" (2005) ทำให้ได้รับรางวัลออสการ์ สาขานักแสดงสมทบหญิงยอดเยี่ยม
ฆาบิเอร์ บาร์เดม
ฆาบิเอร์ อังเฆล เอนซินัส บาร์เดม () หรือที่รู้จักกันในชื่อ ฆาบิเอร์ บาร์เดม เกิดเมื่อวันที่ 1 มีนาคม ค.ศ. 1969 เป็นนักแสดงชาวสเปน ได้รับเสียงวิจารณ์จากบทบาทในภาพยนตร์อย่างในภาพยนตร์เรื่อง "Jamón, jamón", "Carne tremula", "Boca a boca", "Los Lunes al sol" และ "Mar adentro"
บาร์เดมได้รับรางวัลออสการ์ รางวัลลูกโลกทองคำ รางวัลแซกอวอร์ดส และรางวัลแบฟตารายการละ 1 รางวัล ได้รับรางวัลโกยา 4 รางวัล ได้รับรางวัลยูโรเปียนฟิล์ม 2 รางวัล ได้รับรางวัลคอปปาวอลปิส 2 รางวัล เขายังเป็นนักแสดงสเปนคนแรกที่ได้รับการเสนอชื่อเข้าชิงรางวัลออสการ์ สาขานักแสดงยอดเยี่ยม ในปี 2000 (จากเรื่อง "Before Night Falls") เช่นเดียวกับเป็นคนแรกที่ได้รับรางวัลออสการ์ สาขานักแสดงสมทบชายยอดเยี่ยม ในปี 2007 จากเรื่อง "No Country for Old Men") จากบทนักฆ่าโรคจิต "แอนตัน ชิเกอร์" (Anton Chigurh)
ด้านชีวิตส่วนตัว เขาสมรสกับเปเนโลเป กรุซ ในเดือนกรกฎาคม ค.ศ. 2010 ที่บาฮามาส และมีบุตรด้วยกัน 2 คน คือ เลโอ เอนซินัส กรุซ (เกิด 22 มกราคม 2011) และลูนา เอนซินัส กรุซ (เกิด 22 กรกฎาคม 2013)
ใน ค.ศ. 2012 เขารับบทเป็นราอูล ซิลวา ตัวร้ายหลักใน "พลิกรหัสพิฆาตพยัคฆ์ร้าย" ภาพยนตร์ชุดเจมส์ บอนด์ลำดับที่ 23
ใน ค.ศ. 2017 เขารับบทเป็นกัปตันอามันโด ซาลาซาร์ กัปตันเรือไซเรนท์แมรี่ ซึ่งต้องคำสาปที่สามเหลี่ยมปีศาจในภาพยนตร์เรื่อง "ไพเรทส์ออฟเดอะแคริบเบียน"
จดหมายของนักบุญเปโตร ฉบับที่ 1
จดหมายของนักบุญเปโตร ฉบับที่ 1 () เป็นหนังสือเล่มที่ 21 ของคัมภีร์ไบเบิลพันธสัญญาใหม่ เป็นหนึ่งในเจ็ดจดหมายสากล อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 2 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสต์ศาสนิกชนทั่วไป ไม่ได้ระบุว่าเป็นคริสตจักรใด
แต่แรกหนังสือเล่มนี้เป็นจดหมายซึ่งระบุว่าผู้เขียนคือซีโมนเปโตรอัครทูตของพระเยซู เมื่อพิจารณาจากเนื้อหาในจดหมายที่มีการอ้างถึงข้อความในคัมภีร์ภาคพันธสัญญาเดิมหลายข้อ มีการใช้คำศัพท์เฉพาะเกี่ยวกับพระวรสาร และมีคำกล่าวของอัครทูตเปโตรอยู่หลายตอนแล้ว ก็เป็นข้อสนับสนุนว่าอัครทูตเปโตรได้เขียนจดหมายนี้เอง จดหมายฉบับนี้น่าจะถูกเขียนขึ้นราวปี ค.ศ. 64
จดหมายฉบับนี้ไม่ได้ระบุชื่อผู้รับ แต่อัครทูตเปโตรเรียกผู้รับจดหมายว่า "พวกที่กระจัดกระจายไป" ซึ่งหมายถึงคริสต์ศาสนิกชนที่ออกไปใช้ชีวิตปะปนอยู่กับกลุ่มคนอื่นที่ไม่ใช่คริสต์ศาสนิกชนในดินแดนของโรม ชาวคริสต์เหล่านี้ต้องทนทุกข์เป็นอย่างมาก เนื่องจากถูกกดขี่ข่มเหงจากกลุ่มคนรอบข้างที่ไม่ใช่คริสต์ศาสนิกชน ท่านเปโตรต้องการหนุนใจพวกเขาจึงเขียนจดหมายฉบับนี้ขึ้น
เนื้อหาในจดหมายกล่าวถึงชีวิตและหน้าที่ของคริสต์ศาสนิกชน หลายตอนกล่าวถึงการทนทุกข์แต่ลงท้ายด้วยความหวัง หากอ่านจดหมายตลอดทั้งฉบับจะให้ความรู้สึกทั้งโดดเดี่ยว ทนทุกข์ แล้วเปลี่ยนเป็นความหวัง ความกล้าหาญ และสำนึกในพระคุณของพระเจ้า อัครทูตเปโตรตระหนักดีว่า คริสเตียนเหล่านี้ต้องเผชิญความยากลำบากในการดำรงชีวิตอยู่ท่ามกลางผู้ที่ไม่เชื่อ แต่อัครทูตเปโตรให้มองข้ามสิ่งเหล่านี้และเน้นถึงการดำรงชีวิตอย่างบริสุทธิ์ในช่วงปลายยุคนี้
อัครทูตเปโตรมีจุดประสงค์ในการเขียนจดหมายฉบับนี้อยู่ 3 ประการ ประการแรกคือ ต้องการให้กำลังใจคริสต์ศาสนิกชนที่ตกอยู่ในความยากลำบาก อัครทูตเปโตรบอกว่า ไม่ใช่เรื่องแปลกที่คริสต์ศาสนิกชนจะต้องเผชิญความยากลำบาก แต่เป็นเรื่องน่าชื่นชมยินดีที่ได้มีโอกาสร่วมทุกข์กับพระคริสต์ นอกจากนี้ยังได้ยกพระเยซูเป็นตัวอย่าง เมื่อพระเยซูต้องทนทุกข์ทรมาน พระองค์ไม่ได้ทำบาปเลย
ประการที่สองคือ ต้องการให้คริสต์ศาสนิกชนปฏิบัติตัวต่อกันและกันอย่างถูกต้อง โดยเฉพาะอย่างยิ่งระหว่างสามีกับภรรยา และพวกผู้ใหญ่กับผู้อ่อนอาวุโส ซึ่งเป็นคริสเตียนสองกลุ่มที่อัครทูตเปโตรกล่าวถึงในจดหมายว่า สำหรับภรรยาที่มีสามีไม่ได้เป็นคริสต์ศาสนิกชน การประพฤตินอบน้อมและดีงามอาจชักจูงใจของสามีได้ โดยไม่ต้องพูดเลย ส่วนสามีต้องให้เกียรติภรรยาของตน ในขณะที่อัครทูตเปโตรกล่าวถึงพวกผู้ใหญ่ว่า ให้เลี้ยงดูผู้ที่อยู่ในความปกครองด้วยความเต็มใจไม่ใช่ฝืนใจ และไม่ข่มขู่ผู้ที่อยู่ใต้อำนาจ ส่วนผู้ที่อ่อนอาวุโสจงเชื่อฟังคำของผู้ใหญ่และถ่อมใจลง
ประการสุดท้ายคือ ต้องการให้ชาวคริสต์ดำเนินชีวิตให้เหมาะสมระหว่างรอคอยการกลับมาของพระเยซู ในส่วนนี้อัครทูตเปโตรเขียนไว้ชัดเจน เช่น จงให้เกียรติทุกคน จงรักบรรดาพี่น้อง จงเป็นน้ำหนึ่งใจเดียวกัน เห็นอกเห็นใจกัน เป็นต้น
1. ลักษณะความรอดของคริสต์ศาสนิกชน 1:1 - 21
2. การเติบโตอย่างคริสต์ศาสนิกชน 1:22 - 2:10
3. คำสั่งสอนการดำเนินชีวิตคริสต์ศาสนิกชน 2:11 - 3:22
4. การเตือนสติด้านจริยธรรม 4:1 - 19
5. การเตือนสติผู้นำคริสตจักร 5:1 - 14
อลัน อาร์คิน
อลัน วูล์ฟ อาร์คิน () เกิดเมื่อวันที่ 26 มีนาคม ค.ศ. 1934 เป็นนักแสดงอเมริกัน ผู้กำกับและนักดนตรี เป็นที่รู้จักในผลงานแสดงภาพยนตร์อย่างเช่น "Catch-22"; "The In-Laws"; "Edward Scissorhands"; " The Russians Are Coming, the Russians Are Coming"; "Glengarry Glen Ross"; "Little Miss Sunshine" จากเรื่องนี้ทำให้เขาได้รับรางวัลออสการ์ สาขานักแสดงสมทบชายยอดเยี่ยม เขาเป็นพ่อของนักแสดงคือ อดัม อาร์คิน, แอนโทนี อาร์คิน และแมททิว อาร์คิน
คริส คูเปอร์
คริสโตเฟอร์ ดับเบิลยู. "คริส" คูเปอร์ () เกิดเมื่อวันที่ 9 กรกฎาคม ค.ศ. 1951 เป็นนักแสดงชาวอเมริกัน เป็นที่รู้จักในช่วงปลายคริสต์ทศวรรษ 1990 มีผลงานการแสดงสมทบในภาพยนตร์ฮอลลีวูดหลายเรื่องอย่าง "American Beauty", "Capote", "Syriana", "October Sky", "Seabiscuit", และ "Adaptation" ซึ่งจากเรื่องนี้ทำให้เขาได้รับรางวัลออสการ์ สาขานักแสดงสมทบชายยอดเยี่ยม รวมถึงรางวัลลูกโลกทองคำ สาขานักแสดงสมทบยอดเยี่ยม
เคซีย์ แอฟเฟล็ก
เคซีย์ แอฟเฟล็ก () เกิดเมื่อวันที่ 12 สิงหาคม ค.ศ. 1975 เป็นนักแสดงชาวอเมริกัน มีผลงานการแสดงภาพยนตร์อย่างเรื่อง "Good Will Hunting", "Ocean's Eleven", "The Assassination of Jesse James by the Coward Robert Ford", และ "Gone Baby Gone" เขายังได้รับการเสนอชื่อเข้าชิงรางวัลออสการ์และรางวัลลูกโลกทองคำอีกด้วย เขาเป็นน้องชายของนักแสดงเบน แอฟเฟล็ก
แอนโทนิโอ ซาบาโท จูเนียร์
แอนโทนิโอ ซาบาโท จูเนียร์ () เกิดเมื่อวันที่ 29 กุมภาพันธ์ ค.ศ. 1972 เป็นนักแสดงและนายแบบชาวอเมริกัน เกิดในอิตาลี เติบโตในสหรัฐอเมริกา ซาบาโทเป็นที่รู้จักครั้งแรกจากการเป็นนายแบบของแคลวินไคลน์ และจากบทในละครน้ำเน่าเรื่อง "General Hospital" เขายังคงมีผลงานแสดงภาพยนตร์และซีรีส์ทางโทรทัศน์ตลอดในคริสต์ทศวรรษ 1990 และ 2000
เจ้าหญิงฟัตมา เนสลีชาห์
เจ้าหญิงฟัตมา เนสลีชาห์แห่งออตโตมัน (ตุรกี:Fatma Neslişah Osmanoğlu Sultan; "ประสูติ": 4 กุมภาพันธ์ ค.ศ. 1921 — "สิ้นพระชนม์" 2 เมษายน ค.ศ. 2012) พระปนัดดาของกาหลิบคนสุดท้ายแห่งจักรวรรดิออตโตมัน โดยพระบิดาคือเจ้าชายเซซาด โอมาร์ ฟารุก เอฟเฟนดี เป็นโอรสในกาหลิบอับดุลเมซิดที่ 2 กับพระมเหสีพระองค์แรก และพระมารดาคือเจ้าหญิงรูกิเย ซาบิฮะ สุลต่าน เป็นพระธิดาในสุลต่าน และกาหลิบคนสุดท้ายแห่งออตโตมัน สุลต่านเมห์เหม็ดที่ 6 กับพระมเหสีพระองค์แรก
เจ้าหญิงฟัตมา เนสลีชาห์ เป็นพระปนัดดาของกาหลิบคนสุดท้ายแห่งจักรวรรดิออตโตมัน โดยพระบิดาคือเจ้าชายเซซาด โอมาร์ ฟารุก เอฟเฟนดี ("ประสูติ" 27/29 กุมภาพันธ์ ค.ศ. 1898 พระราชวังโอตากอย อิสตันบูล- "สิ้นพระชนม์" 28 มีนาคม ค.ศ. 1969/1971) ทรงเป็นโอรสในกาหลิบอับดุลเมซิดที่ 2 กับพระมเหสีพระองค์แรก และพระมารดาคือเจ้าหญิงรูกิเย ซาบิฮะ สุลต่าน ("ประสูติ" 19 มีนาคม/1 เมษายน ค.ศ. 1894 พระราชวังโอตากอย อิสตันบูล - "สิ้นพระชนม์" 26 สิงหาคม ค.ศ. 1971 ที่อิสตันบูล) เป็นพระธิดาในสุลต่าน และกาหลิบคนสุดท้ายแห่งออตโตมัน สุลต่านเมห์เหม็ดที่ 6 กับของพระมเหสีพระองค์แรก โดยเจ้าหญิงเจริญพระชันษาในเมืองนีซ ประเทศฝรั่งเศส หลังจากการเสด็จลี้ภัย ตั้งแต่พระองค์ยังมีพระชันษาได้ 3 ชันษา
เจ้าหญิงฟัตมา เนสลีชาห์ ได้ดำรงพระอิสริยยศเป็น "เจ้าหญิงแห่งอียิปต์" จากการอภิเษกสมรสกับเจ้าชายมูฮัมหมัด อับเดล โมนีม พระราชโอรสในคีดิฟอับบาส ฮิลมีที่ 2 กับอิกบาล ฮานิม โดยงานเสกสมรสดังกล่าวถูกจัดขึ้นในพระราชวังเฮลิโอโปลิส กรุงไคโร เมื่อวันที่ 26 กันยายน ค.ศ. 1940 แต่สองปีก่อนหน้านี้เจ้าชายผู้เป็นพระสวามีเคยทูลขอพระบรมราชานุญาตจากพระเจ้าฟารุกที่ 1 เพื่ออภิเษกสมรสกับเจ้าหญิงมือเซเยน (1909–1969) พระขนิษฐาในพระเจ้าซ็อกที่ 1 แห่งแอลเบเนีย ด้วยสินสอดมูลค่า 50,000,000 ดอลลาร์สหรัฐ แต่ไม่สำเร็จ โดยทั้งสองพระองค์ ได้มีพระโอรส-ธิดา 2 พระองค์ คือ
ต่อมาพระสวามีของเจ้าหญิง ซึ่งเคยเป็นผู้สำเร็จราชการแทนพระองค์ในพระเจ้าฟูอัดที่ 2 ที่ยังเป็นทารกแรกประสูติ ซึ่งเป็นผลจากการสละราชสมบัติของพระเจ้าฟารุกที่ 1 แต่หลังการยกเลิกผู้สำเร็จราชการทั้งสามคนในวันที่ 7 กันยายน ค.ศ. 1952 คงเหลือแต่เจ้าชายโมฮัมหมัดแต่เพียงพระองค์เดียว พระสวามีจึงกลายเป็นเจ้าชายผู้สำเร็จราชการแทนพระองค์ (Prince regent) เจ้าหญิงฟัตมาต้องประกอบพระกรณียกิจเยี่ยงพระชายาของพระมหากษัตริย์ ทรงเข้าร่วมกิจกรรมกีฬา อาทิการแข่งขันโปโลและการแข่งขันเทนนิสทัวร์นาเมนต์ระดับนานาชาติรอบสุดท้าย
หลังการดำรงตำแหน่งในการเป็นผู้สำเร็จราชการแทนพระองค์ของเจ้าชายมูฮัมหมัด ท้ายที่สุดอียิปต์ก็ทำการปฏิวัติยกเลิกระบอบสถาบันพระมหากษัตริย์อย่างเป็นทางการเมื่อวันที่ 18 มิถุนายน ค.ศ. 1953 ต่อมาในปี ค.ศ. 1957 พระสวามีและพระองค์ถูกจับกุมด้วยข้อหาวางแผนต่อต้านนายพลกาเมล อับเดล นัสซอร์ ในเวลาต่อมาทั้งสองได้ถูกเนรเทศอีกครั้งซึ่งครั้งนี้เจ้าหญิงฟัตมาทรงพำนักในยุโรประยะหนึ่ง ก่อนที่จะเสด็จนิราศไปประทับในนครอิสตันบูล ประเทศตุรกี จนท้ายที่สุดเจ้าชายโมฮัมหมัดได้สิ้นพระชนม์ลงที่นั้นในปี ค.ศ. 1979
เจ้าหญิงฟัตมา เนสลีชาห์ ทรงใช้ชีวิตบั้นปลายพระชนม์พำนักอยู่ในนครอิสตันบูลร่วมกับพระธิดาที่ไม่เสกสมรสคือ เจ้าหญิงอิกบาล และเป็นพระบรมวงศานุวงศ์ชั้นสูงองค์สุดท้ายของราชวงศ์ออตโตมัน
เจ้าหญิงฟัตมา เนสลีชาห์ เจ้าหญิงองค์สุดท้ายของราชวงศ์ออตโตมัน สิ้นพระชนม์เมื่อวันจันทร์ที่ 2 เมษายน ค.ศ. 2012 ด้วยพระอาการพระหทัยพิการ สิริพระชนมายุได้ 91 พรรษา และมีพิธีฝังพระศพในวันอังคารที่ 3 เมษายนปีเดียวกัน ณ นครอิสตันบูล อดีตราชธานีของจักรวรรดิออตโตมัน
เควิน ดูแรนด์
เควิน เซิร์จ ดูแรนด์ () เกิดเมื่อวันที่ 14 มกราคม ค.ศ. 1974 เป็นนักแสดงชายชาวแคนาดา เป็นที่รู้จักจากบท โจชัว ใน "Dark Angel", มาร์ติน คีมี ใน "Lost"
วันทหารม้า
วันทหารม้า ตรงกับวันที่ 4 มกราคมของทุกปี เพื่อให้ประชาชนชาวไทยได้เห็นถึงความสำคัญของวีรกรรมที่บ้านพรานนก ในสมัยกรุงศรีอยุธยา ของสมเด็จพระเจ้าตากสินมหาราช ในขณะยังเป็นพระยาวชิรปราการ
วันทหารม้ามีต้น กำเนิดจากวีรกรรมที่ บ้านพรานนก ปัจจุบันตั้งอยู่ในอำเภออุทัย จังหวัดพระนครศรีอยุธยา การกู้ชาติของสมเด็จพระเจ้าตากสินมหาราช พระยาตากในขณะนั้นยังเป็นพระยาวชิรปราการ ได้นำกองทหารผ่านมาทางบ้านธนู บ้านข้าวเม่า เมื่อวันที่ 4 มกราคม พ.ศ. 2309
ตลอดทางของการรบ ชาวบ้านได้จัดส่งข้าวเม่า ให้เป็นเสบียงและส่งธนูให้แก่ทหารใช้เป็นอาวุธ กองทหารได้ปะทะกับพม่าที่คลองแห่งหนึ่ง พระยาตากตีทหารพม่าแตกพ่าย จึงตั้งชื่อคลองว่า "คลองชนะ" ฝ่ายทหารพม่าได้ติดตามไปอย่างกระชั้นชิดตลอดระยะทางที่หนีออกจากกรุงศรีอยุธยา พระยาตากต้องต่อสู้กับพม่าถึง 4 ครั้ง แต่กองทหารพม่าก็ไม่ยอมลดละ และไล่ตามไปทันที่บ้านโพธิ์สังหาร มีหญิงสาวชาวบ้านชื่อนางโพ ได้ช่วยรบกับพม่าจนเสียชีวิต และภายหลังจากพระยาตากกู้ชาติได้แล้ว จึงได้ระลึกถึงกลับมาตั้งชื่อหมู่บ้านโพธิ์สังหาร เป็นหมู่บ้านโพสาวหาญ และยังใช้มาจนถึงปัจจุบัน และมีบุคคลสำคัญอีกคนหนึ่งคือ พรานนก หรือเฒ่าคำ ซึ่งเป็นผู้ช่วยจัดเสบียงอาหารให้กับกองทหารพระยาตากในระหว่างสงคราม ในปัจจุบันมีรูปปั้นให้ประชาชนเคารพที่หมู่บ้านพรานนก อำเภออุทัย
กองทัพบกไทยจึงตั้งวันที่ 4 มกราคม ของทุกปี เป็นวันทหารม้า
หน่วยงานราชการที่เกี่ยวข้องจะจัดพิธีสักการะอนุสรณ์พระเจ้าตาก ที่จังหวัดพระนครศรีอยุธยา นอกจากนั้นจะมีการจัดงานวันที่รำลึกทหารม้าในเดือนมกราคมของทุกปี